projecte-aina/catalan_government_crawling huggingface dataset:
Les anomenades PowerToys són programes o eines addicionals del sistema operatiu Windows que Microsoft incorpora des del Windows 95, en algunes ocasions dins del propi CD del Windows (cas del Windows 95 ) i d'altres accedint a través d'Internet o incloses en algun CD de les revistes del sector.
El Windows XP també disposa de les PowerToys, que es poden descarregar d'una pàgina de la web de Microsoft.
Només existeixen en versió anglesa.
És la utilitat més significativa, que permet a través de les diferents pestanyes modificar els paràmetres que s'indiquen:
Activa/Desactiva el so en missatges d'error, mostra la versió del Windows a l'escriptori i activa animacions dels elements de la pantalla.
Ajusta la configuració del ratolí com, per exemple, per poder activar o ressaltar les finestres simplement passant el ratolí sobre elles.
Modifica paràmetres de l'explorador del Windows com, per exemple, canviar la grandària de les vistes en miniatura.
Permet canviar els accessos directes dels quadres de diàleg Abrir i Guardar o Guardar como.
Engrandeix i magnifica la barra de tasques del peu de la pantalla.
Permet modificar algunes icones com, per exemple, El meu PC i Els meus Documents, així com ocultar-ne d'altres de l'escriptori.
Permet modificar les opcions de l'explorador d'arxius i serveix per ocultar elements com el Tauler de control, unitats o configurar l'engegada automàtica.
Ofereix la possibilitat d'amagar icones.
Permet configurar el menú contextual Nou de l'explorador, es poden reduir el total de programes que s'ofereixen en el moment de crear un arxiu nou.
Ajuda a modificar i adaptar les opcions de l' Internet explorer com, per exemple, no visualitzar els documents recents al menú Documents o esborrar les adreces URL.
Opcions específiques per a la consola del sistema, com assignar tecles a accions determinades.
Permet iniciar la sessió de forma automàtica sense preguntar pel compte.
Permet desfer algunes opcions modificades.
La centralització i normalització de les eines d'administració i gestió del Windows XP es realitza a través de la consola MMC ( Microsoft Management Console ).
MMC és exclusivament una interfície (eina) d'usuari "passiva" per a la manipulació de les aplicacions de gestió.
És d'aspecte molt semblant a l' Explorador i, com ell, dividit en dues finestres, a l'esquerra la imatge panoràmica i a la dreta el detall.
En instal·lar el Windows XP, per defecte, es copien un conjunt d'arxius per facilitar la gestió (fitxers amb extensió.msc ).
Cada un d'ells és una consola que gestiona un servei o un aspecte de funcionament del sistema operatiu i disposa de menús i eines propis, independents de la finestra principal d'MMC.
Es pot accedir a la consola MMC des de Comença|Executa escrivint mmc.
Per obrir una consola de gestió d'un servei, per exemple services.msc, aneu al menú Archivo, seleccioneu Abrir, accediu al directori C:\Windows\system32\ i trieu el fitxer services.msc.
En executar MMC i obrir una consola preparada s'observa una finestra dividida en dues parts.
A l'esquerra un arbre o esquema d'allò que es vol administrar, i a la dreta el detall d'una de les branques, igual que a l' Explorador.
Els detalls mostren la informació, com pàgines Web, gràfics, taules o columnes.
Existeix un programari afegit creat per Microsoft que permet una traducció parcial del Windows XP al català.
Aquesta aplicació s'anomena CatalanLIP ( Language Interface Pack ) i va associada a l'arxiu LIPsetup.msi.
El CatalanLIP només permet la instal·lació sobre el Windows XP en la versió en castellà.
No s'instal·la sobre el Windows XP en un altre idioma.
És un producte parcial, que tradueix les parts més usuals de la interfície del sistema operatiu.
La traducció inclou el Panel de control, l' Internet Explorer 6.0 i el Microsoft OutLook, així com la majoria d'eines habituals que s'utilitzen en una sessió de treball.
Algunes es conserven en castellà o, fins i tot, en anglès, com per exemple l' Ajuda i suport tècnic (en castellà) o l'ajuda de quart nivell d'algunes eines (en anglès).
Per instal·lar el programa LIPsetup.msi només cal baixar-lo d'Internet i executar-lo, clicant dues vegades sobre l'arxiu LIPSetup.msi.
És aconsellable fer la instal·lació després de fer les adaptacions indicades als apartats anteriors.
Alguns programes detecten l'idioma de la versió i en trobar una versió diferent a la castellana s'instal·len en anglès o no permeten la seva instal·lació.
En aquests casos convé desinstal·lar el programa LIPsetup.msi, fer els canvis i reinstal·lar-ho posteriorment.
Per desinstal·lar el programa es pot fer des de Comença|Configuració|Tauler de control|Afegeix o suprimeix programes seleccionant l'opció Paquet d'idioma Català del Windows.
Pàgina de Microsoft per al Windows XP en català
Pàgina de Softcatalà per al Windows XP en català
Les característiques del Windows XP permeten agregar efectes de so per a qualsevol moviment, des d'obrir i tancar carpetes fins a buidar la Paperera de reciclatge.
Aquestes accions es poden repetir fins que cada element del conjunt d'esdeveniments tingui un so associat.
També es poden crear sons o utilitzar altres fonts, com CDs o Internet, i després d'emmagatzemar-los al disc dur.
Per associar-los a algun esdeveniment, es clica sobre l'opció Examinar i es busca el so.
El Windows XP permet adaptar els paràmetres de funcionament del ratolí.
A la pestanya Opciones del puntero, sota Movimiento, es pot ajustar la velocitat del punter, més lent o més ràpid.
Convé que l'opció Habilitar precisión del puntero estigui marcada per millorar la precisió en distàncies curtes.
A la pestanya Punteros es pot modificar la selecció de tots els punters alhora, seleccionant una nova llista en el menú desplegable situat sota Esquema.
Es pot canviar un punter de forma individual: se'n selecciona un dels que apareixen a sota de Personalizar, es clica dues vegades a sobre (o sobre Examinar ) i es desplega un conjunt de possibles formes.
Si el ratolí incorpora una roda, a la pestanya Rueda es pot modificar la resposta a cada moviment de la roda.
L'accés a les opcions i la forma de modificar-les varia si s'han realitzat les adaptacions a la forma clàssica o si es manté la versió original.
Si l'aparença és la clàssica, les característiques associades a la pantalla com el fons de l'escriptori o les mides en píxels de la pantalla es poden modificar des de Propiedades de pantalla.
S'obre una finestra amb les propietats ajustables de la pantalla.
Si la mida del monitor és superior a 15" es poden aprofitar configuracions superiors a 800x600.
A més bits per color, més quantitat de colors i millor visió, però més ús de memòria gràfica.
El Windows XP permet adoptar la interfície clàssica, més familiar per als usuaris d'altres versions del Windows.
Algunes de les propostes següents només modifiquen l'aparença, d'altres milloren el seu rendiment i d'altres les dues coses.
Per accedir a les propietats de la Barra de tareas i del Menú Inicio:
Per modificar l'inici de sessió del Windows XP:
Aquest canvi permetrà disposar d'un únic inici de sessió simultàniament.
És un canvi recomanable perquè permet estalviar recursos al sistema.
Per accedir als canvis d'aparença del tauler de control:
S'obre una finestra que permetrà realitzar alguns canvis.
Per modificar els efectes i aprofitar el rendiment:
Per adaptar les opcions associades a l'explorador.
La instal·lació del sistema operatiu, depèn de si la versió és del tipus amb activació o del tipus sense activació.
Si és del primer tipus, en acabar la instal·lació s'haurà d'enviar un missatge o contactar per telèfon amb Microsoft, si és del segon, seguint les indicacions, queda instal·lat i activat.
Es pot fer la instal·lació utilitzant el CD-ROM autoarrencable del Windows XP, però si les instal·lacions es fan des del disc dur, tota la informació i cerca posterior no demanarà el CD.
A continuació es mostra una proposta d'instal·lació des del disc dur.
Abans d'iniciar una instal·lació nova del Windows XP, és aconsellable formatar la partició, per exemple, arrencant l'ordinador amb un disquet d'engegada i teclejant la comanda format c:
En la mateixa carpeta podreu incloure els Service packs corresponents o els arxius necessaris per actualitzacions o versions, com la versió en català.
Si es realitza des del CD convé revisar les prioritats d'engegada de la BIOS.
Consell: per reduir el temps d'instal·lació convé carregar l' SmartDrive, que es pot trobar en el disquet d'engegada (per exemple del Windows 9x ).
Per començar la instal·lació, s'ha d'anar a la carpeta cabs\i386 i escriure winnt.
El valor per defecte és correcte.
Comença la instal·lació de fitxers al disc dur; en acabar, l'ordinador es reiniciarà.
La següent finestra mostra un menú.
Apareix el contracte de llicència.
A la següent finestra es pot veure un llistat de les particions que el programa d'instal·lació reconeix i l'espai sense particionar.
Prement la tecla C es poden crear particions i amb la D es poden eliminar.
A continuació es dóna l'opció de convertir la partició a NTFS o deixar-la a FAT32.
Comença un segon procés en el qual es generen els fitxers definitius de sistema.
En acabar, l'ordinador es reiniciarà automàticament.
Després del reinici, el programa d'instal·lació continua el procés de manera autònoma i informa del temps que resta per a la finalització.
La pantalla pot perdre temporalment la imatge.
A continuació es demana la clau del producte.
Ara introduïu el nom de l'equip i la contrasenya de l'administrador.
A continuació cal ajustar la data i l'hora.
El programa d'instal·lació continua amb el procés.
Quan acaba de configurar components, l'equip es reinicia.
Apareix una finestra on avisa que el Windows ajustarà automàticament la resolució de pantalla.
S'obre una finestra de benvinguda.
Apareix una finestra on es permet crear un compte individual per a fins a cinc usuaris.
Apareix una finestra que diu que ja està a punt per entrar en funcionament.
Podeu iniciar sessió amb qualsevol dels usuaris creats anteriorment.
Les actualitzacions dels sistemes operatius, com Microsoft Windows XP, tenen per objectiu resoldre incidències o corregir vulnerabilitats de seguretat del sistema operatiu.
Microsoft ha deixat d'actualitzar el sistema operatiu Windows XP des del passat dia 8 d'abril del 2014, després de 12 anys de vigència.
Un altre sistema operatiu, Windows 98, va deixar d'actualitzar-se l'11 de juliol del 2006, el cicle d'actualitzacions va durar durant 8 anys.
Microsoft ha preparat un missatge que apareix automàticament en executar-se un ordinador per informar de la finalització del suport per a Windows XP.
Aquest finestra emergent s'executa una vegada al mes mentre no es cliqui sobre el quadre per indicar que no es torni a mostrar.
Per permetre mantenir un nivell adequat de seguretat en el treball amb aquest sistema operatiu, s'adoptaran les següents actuacions de mitigació:
Són molts els centres docents de secundària que contemplen en el seu projecte educatiu l'ús regular de dispositius digitals personals, ja sigui formant part del material escolar bàsic dels alumnes o amb fórmules mixtes on es combina l'ús d'equipament del centre amb altres dispositius digitals que els alumnes puguin tenir a casa.
Aquest document recull informació i orientacions que poden resultar d'utilitat als centres que es proposin iniciar o donar continuïtat a models d'integració de dispositius digitals personals en el treball a l'aula.
Més enllà de la comparació entre les característiques particulars de diversos tipus d'aparells, allò realment important és l'adequació d'aquests dispositius als usos previstos en el projecte educatiu, així com el model de serveis associats als equips (maquetació, distribució, garantia, suport tècnic, cost, finançament...)
El Portal d'autogestió de continguts s'ha creat com a eina online que permet als centres docents el control d'accés a alguns continguts d'Internet, per millorar el rendiment de la connexió i adequar-la a les seves necessitats.
Seran els Directors qui, mitjançant aquesta eina, tindran accés a un portal on disposaran de la gestió de les connexions a determinades pàgines webs/aplicacions classificades segons el tipus de contingut.
En cas de que el Director vulgui delegar aquest rol a una altre persona, podrà assignar els permisos de gestió a través del GUAC ( vegeu l'apartat " Delegació del rol de gestor " per a més informació )
A través d'aquest enllaç podeu accedir al portal, on ens demanarà que introduïm les nostres credencials (les mateixes que al GICAR, DNI i contrasenya):
Un cop hem accedit, automàticament ens mostra el panell de gestió d'aplicacions, dividides en 5 categories: jocs, xarxes socials, plataformes vídeo, allotjament d'arxius i comunicacions.
A cada categoria trobareu 3 accions possibles:
(Per defecte, totes les opcions estan actives i s'hi podrà accedir.)
Per exemple, en el següent cas, us mostrem com habilitaríem l'accés d'algunes web/aplicacions i en bloquejaríem d'altres:
En aquest cas trobem activats els accessos a Youtube i Vimeo ( ON ) i, en canvi, es troben bloquejats els accessos a Netflix, Filmin i qualsevol altre web/app dins de la "Categoria Streaming Media" ( OFF ).
Un cop heu configurat l'accés als continguts com considereu oportuns, només haureu de "Guardar configuració" i sortir de la web perquè s'apliquin els canvis a la connexió:
Així mateix, posem a la vostra disposició un manual d'usuari amb directrius més detallades en cas de que necessiteu més informació.
El director pot delegar l'accés i la gestió del portal d'autogestió de continguts a una altre persona, sent recomanable que sigui el coordinador TIC del centre.
Per fer-ho, només cal que el director accedeix-hi al GUAC i cerqui la persona a la qual li vol designar com a gestor, del llistat de "Gestió del personal del Centre".
Accedim a la persona en qüestió mitjançant la icona del llapis:
Un cop a dins del Detall de la persona, seleccionem la pestanya Autoritzacions:
En aquest apartat trobarem totes les aplicacions a les quals podem assignar autoritzacions d'accés de la persona que estem gestionant.
En aquest cas concret, cercaríem, dins del llistat Autoritzacions específiques, la graella de FIC, la marcaríem i donaríem a "Desa" per guardar els canvis fets.
Per sol·licitar un canvi de contrasenya de la xarxa Wifi gencat_ENS_EDU del centre cal que el propi centre obri una petició al SAU ( [EMAIL] ) indicant que volen realitzar aquest tràmit.
Un cop rebuda i gestionada la sol·licitud, els tècnics faran arribar (a la bústia oficial del centre) un correu amb la nova contrasenya generada.
El Departament d'Educació posa a l'abast dels centres i serveis educatius un servei de suport tècnic per tal d'ajudar als responsables TIC dels centres i serveis en les tasques de manteniment de l'equipament informàtic.
Aquest servei es concreta en visites periòdiques d'un especialista en TIC a cada centre / servei.
La gestió i seguiment del servei de visites de suport tècnic als centres i serveis educatius es realitza mitjançant l'eina Planificador.
L'entrada al Planificador es realitza des de l'espai de suport TIC dins del portal de centre.
L'entrada al portal del centre es produeix mitjançant la identificació amb el NIF de l'usuari i la contrasenya corresponent (la mateixa que s'utilitza per accedir a la Intranet i a GICAR/ATRI).
Les dues persones hauran d'estar donades d'alta amb el càrrec a les bases de dades de personal del Departament d'Educació per al present curs.
Els centres que no contemplen aquests càrrecs a les bases de dades tindrà accés la persona que el centre ha comunicat al servei territorial per dur a terme el seguiment del servei.
Els centres que desitgin proposar canvis de les persones autoritzades poden fer-ho mitjançant l'espai de suport TIC o amb un missatge adreçat al SAU ( [EMAIL] ).
El missatge s'ha d'enviar des de direcció del centre i ha d'especificar la següent informació de la persona proposada, que haurà de treballar al centre i tenir accés al Portal del centre.
Atesa l'elevada quantitat de visites que es realitzen, i la dificultat de combinar els horaris associats a les mateixes, us preguem que, en la mesura del que sigui possible, us ateneu a les propostes contingudes en l'aplicació.
El coordinador TIC del centre o del servei educatiu ha de facilitar que el tècnic faci la seva feina tot i que en moltes ocasions, no podrà acompanyar-lo en el seu desenvolupament.
Agraïm la vostra comprensió en relació a aquest tema, en atenció a l'interès col·lectiu d'un servei adreçat a la totalitat dels centres i serveis educatius.
Només en cas d'impossibilitat total per la realització de la visita, us preguem que sol·liciteu la re planificació de la visita, mitjançant l'opció disponible al Planificador, al menys dos dies abans de la seva realització.
El document següent exposa el funcionament de l'aplicació: Manual de l'usuari/ària
Les visites comporten tasques necessàries per donar suport al bon funcionament dels equipaments i infraestructures del centre, per exemple:
L'objectiu del servei preventiu planificat de proximitat és mantenir les infraestructures informàtiques d'un centre o servei educatiu en un estat adequat que n'optimitzi la utilització i minimitzi les incidències.
Recordeu queper a la resolució d'incidències heu de comunicar les mateixes al SAU, per a la seva atenció immediata i la seva resolució.
Aquest procés us guiarà a l'hora de configurar un punt d'accés tal com indica el projecte Heura.
Aquest procés el deixa totalment fet l'empresa instal·ladora i, en cas de canvis no desitjats, sempre podreu recuperar-ne la configuració utilitzant l'arxiu de recuperació del punt d'accés que està dins la documentació final del projecte.
1.1 Connexió al punt d'accés i comandaments
1.2 Emmagatzematge de la configuració
1.4 Obtenció d'un arxiu de seguretat ( backup )
El punt d'accés (anomenat també en el text AP, indistintament) AT-WA7400 ha estat dissenyat per implementar els requeriments necessaris per obtenir una xarxa d'alt rendiment sense fils.
El model AT-WA7400 treballa dins el marge de freqüències 2,4 GHz i 5 GHz; és usuari de les normes IEEE 802.11b/g, i la seva seguretat és màxima; ha estat configurat amb xifrat avançat i té capacitats d'autentificació PA/WPA2, WEP; el control de ràdio és EAP i PEAP; té sistema de detecció de punts d'accés no autoritzats i una àmplia gamma d'acceptació de Vlan sense fils.
Aquest model permet equilibrar la càrrega i distribueix les connexions de client sense fils a través de molts punts d'accés, cosa que permet millorar l'ús d'amplada de banda i funcionament.
La configuració i l'administració són automatitzades per una xarxa de LAN, i així ha quedat reduïda la necessitat d'estructurar xarxes més complexes.
Tots aquests trets ajuden la xarxa sense fils creada a formar part, sense problemes, de la xarxa de jerarquia superior estructurada.
Compleix amb escreix els requeriments del projecte Heura.
Aquest procés us guiarà a l'hora de configurar un punt d'accés tal com indica el projecte Heura.
Aquest procés el deixa totalment fet l'empresa instal·ladora i, en cas de canvis no desitjats, sempre podreu recuperar-ne la configuració utilitzant l'arxiu de recuperació del punt d'accés que està dins la documentació final del projecte.
1.1 Canviar la IP del punt d'accés
1.2 Configuració de la xarxa sense fils
1.3 Canvi de la clau de l'administrador
1.4 Restauració de l'arxiu de configuració
1.5 Creació de l'arxiu de configuració
L'equip DWL-2200AP fa les funcions de punt d'accés a la xarxa dels paquets dels usuaris repartits per les subxarxes ( Vlans WiFi).
Punt d'accés sense fil 108G amb PoE El DWL-2200AP és un punt d'accés sense fil 802.11g d'alt rendiment amb 802.3af Power over Ethernet (PoE) per al seu ús en interiors.
Aquest dispositiu suporta velocitats de xarxa sense fil de fins a 108 Mbps (manera Turbo)* i ofereix una interoperabilitat sense problemes amb els equips sense fil 802.11b/g.
Amb altes taxes de transferència de dades, seguretat millorada, funció bridge integrada i suport PoE, ofereix una solució empresarial per a una instal·lació sense fil d'alta velocitat.
Més informació a la plana oficial de D-Link.
Un cop acabada la instal·lació del projecte Heura, cada centre educatiu pot, si ho considera oportú, incloure els PC d'administració/direcció a la Vlan 10.
D'aquesta manera els PC quedaran totalment blindats i fora de l'abast des de qualsevol PC de fix o bé portàtil.
Per fer aquest procés seguiu els passos següents:
Els DNS han de seguir sent els mateixos, és a dir:
Un cop finalitzat l 'equip està configurat per treballar amb la Vlan d'administració/secretaria dels centres.
És habitual que els ordinadors de secretaria estiguin endollats a un commutador secundari del centre.
Aquest commutador està endollat a un punt de xarxa instal·lat en el projecte Heura.
El punt de xarxa estarà endollat a un commutador del projecte Heura.
Si el commutador del projecte és el commutador principal, cal que el punt de xarxa vagi a un port de la Vlan 10.
Per defecte, aquest commutador té configurats els ports 7 i 8 com a ports que pertanyen a la Vlan 10.
També pot passar que els punts de secretaria vinguin directament del commutador principal o del secundari del projecte Heura.
En aquest cas cal que aquests punts estiguin endollats als ports que pertanyen a la Vlan 10.
Cas de no haver-n'hi suficients (això ens ho indica la documentació final del projecte Heura), cal que entreu a la gestió dels commutador i que els configureu..
Per això heu d'entrar a la gestió de commutador corresponent i a nivell 2 incloure els punts existents a secretaria/direcció a la Vlan 10.
Heu de comprovar les etiquetes dels punts a secretaria/direcció amb les corresponents dels commutador (principal o secundaris Heura).
Sempre heu de fer les pertinents comprovacions en la documentació del projecte final Heura.
Cal que tingueu un PC connectat al commutador principal al port 2 amb una IP de la branca 192.168.140.xxx, per exemple 192.168.140.200, Vlan gestió d'electrònica de xarxa.
Perquè un port d'un commutador es pugui endollar a un PC i estigui dins d'una Vlan, el port ha d'estar sense etiqueta ( untagged ).
Un port etiquetat solament podrà pertènyer a una sola Vlan.
Això vol dir que si ja està connectat a una altra Vlan, per exemple la Vlan 2, caldrà, com a primera mesura, extreure aquest port de la Vlan.
Si no, obtindreu un error d'encobriment de Vlans.
Entreu a la gestió del commutador, executeu http://192.168.140.1 en el cas de commutador principal i http://192.168.140.101, http://192.168.140.102, etc., si el commutador és secundari.
És necessari que us valideu amb usuari i contrasenya (ho trobareu a la documentació de la instal·lació).
Cal que pitgeu l'opció Advanced Application | VLAN.
Veureu les definicions de les Vlans de la solució tècnica.
Cliqueu Static Vlan i desplaceu la barra vertical fins al final.
Quan cliqueu una Vlan veureu el conjunt de ports del commutador i el seu estat dins la Vlan.
Heu d' activar els ports a Fixed i desactivar el Tx Tagging.
En aquest cas, hem posat els 20 i 21 a la Vlan marcada.
A partir d'aquest moment els PC es podran connectar als ports 21 i 22; aquests ports estaran dins la Vlan 10.